A BIZOTTSÁG HATÁROZATA
(2008. június 19.)
a 2004-es és 2005-ös portugáliai kéknyelv-betegség elleni küzdelem járványügyi intézkedéseinek keretében felmerült kiadásokhoz történő közösségi pénzügyi hozzájárulás megállapításáról
(az értesítés a C(2008) 2756. számú dokumentummal történt)
(Csak a portugál nyelvű szöveg hiteles)
(2008/467/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 3. cikke (3) bekezdésére,
mivel:
(1)
2004-ben és 2005-ben Portugáliában több alkalommal kitört a kéknyelv-betegség. A betegség megjelenése komoly veszélyt jelentett a Közösség állatállományára.
(2)
Terjedésének mielőbbi megelőzése és a betegség felszámolása érdekében a Közösségnek a 90/424/EGK határozatban előírtak szerint pénzügyileg hozzá kell járulnia a betegség leküzdése céljából bevezetett járványügyi intézkedések keretében a tagállam által viselt támogatható kiadásokhoz.
(3)
A 2004-es és a 2005-ös portugáliai kéknyelv-betegség felszámolása érdekében tett járványügyi intézkedések keretében a Közösség által nyújtott pénzügyi hozzájárulásra vonatkozó, 2005. szeptember 15-i 2005/660/EK bizottsági határozat (2) közösségi pénzügyi hozzájárulást biztosított Portugáliának a kéknyelv-betegség elleni küzdelemre irányuló 2004-ben és 2005-ben végrehajtott járványügyi intézkedések kapcsán felmerült kiadásokhoz.
(4)
A határozat a Bizottság által elvégzett helyszíni ellenőrzések függvényében első kifizetésként 1 000 000 EUR összeget írt elő.
(5)
Az említett határozattal összhangban a közösségi pénzügyi hozzájárulás fennmaradó összegét a Portugália által 2005. november 9-én és 14-én és 2006. április 28-án benyújtott kérelmek alapján kell kifizetni.
(6)
A 2004-es és 2005-ös portugáliai kéknyelv-betegség elleni küzdelem során végrehajtott sürgősségi intézkedések keretében egy járványügyi felmérés és a betegség felülvizsgálati intézkedései végrehajtásához szükséges közösségi pénzügyi hozzájárulásról szóló, 2006. január 31-i 2006/78/EK bizottsági határozat (3) közösségi pénzügyi hozzájárulást biztosított Portugáliának a kéknyelv-betegség elleni küzdelemre irányuló, 2004-ben és 2005-ben végrehajtott járványügyi intézkedések keretében felmerült kiadásokhoz.
(7)
A határozat a Bizottság által elvégzett helyszíni ellenőrzések függvényében első kifizetésként 600 000 EUR összeget írt elő.
(8)
Az említett határozattal összhangban a közösségi pénzügyi hozzájárulás fennmaradó összegét a Portugália által 2006. március 31-én benyújtott kérelem alapján kell kifizetni.
(9)
Ezekre a megfontolásokra való tekintettel most meg kell határozni a 2004-es és 2005-ös portugáliai kéknyelv-betegség felszámolása és megfigyelése kapcsán felmerülő támogatható kiadásokhoz történő közösségi pénzügyi hozzájárulás teljes összegét.
(10)
A Bizottság által a közösségi állat-egészségügyi szabályoknak és a közösségi pénzügyi hozzájárulás megajánlási feltételeinek megfelelően végzett ellenőrzések eredményei alapján a benyújtott kiadások teljes összege nem tekinthető támogatásra jogosultnak.
(11)
A Bizottság észrevételeiről, a támogatható kiadások kiszámításának módjáról és a végső következtetésekről 2007. május 22-én és 2007. december 10-én kelt levélben tájékoztatta Portugáliát.
(12)
Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A Portugáliának nyújtott közösségi pénzügyi hozzájárulás
(1) A 2005/660/EK határozat értelmében a kéknyelv-betegség felszámolása kapcsán a 2004-ben és 2005-ben Portugáliában felmerült kiadásokhoz történő közösségi pénzügyi hozzájárulás teljes összege 645 633,30 EUR.
(2) A 2005/78/EK határozat értelmében a kéknyelv-betegség megfigyelése kapcsán a 2004-ben és 2005-ben Portugáliában felmerült kiadásokhoz történő közösségi pénzügyi hozzájárulás teljes összege 417 410,02 EUR.
2. cikk
A kifizetés szabályai
A közösségi pénzügyi hozzájárulás fennmaradó összege 1 063 043,32 EUR.
3. cikk
Címzett
Ennek a határozatnak a Portugál Köztársaság a címzettje.
Kelt Brüsszelben, 2008. június 19-én.